Robert Fico ar fi scăpat de moarte, ca prin minune, însă starea sa rămâne gravă, astfel că medicii nu au riscat să-l trimită pe masa de operație, tocmai pentru că sunt șanse mari ca premierul Slovaciei să nu supraviețuiască unei astfel de proceduri. Președintele Slovaciei a transmis, de asemenea, că a schimbat câteva cuvinte cu Fico.
Premierul Slovaciei a fost supus deja unei operații care a ținut mai bine de 5 ore, după ce trei gloanțe l-au atins în abdomen, picior și braț. Incidentul a scos la iveală incompetența celor angajați să-l protejeze pe demnitar, care au acționat haotic după ce atacatorul a scos pistolul. În consecință, mai multe voci cer demisii ale unor oficiali de la Bratislava.
Atacatorul este un poet în vârstă de 71 de ani, care a declarat că e mândru de fapta sa. Atacul ar fi fost motivat politic, pentru că atacatorul nu este de acord cu politica pro Moscova dusă de Guvern, însă momentan nu se cunoaște oficial motivul pentru care Robert Fico a fost împușcat în stradă.
Premierul Slovaciei va rămâne internat o bună perioadă de timp la secția ATI, iar medicii încearcă să-i salveze viața. Partea proastă pentru politician este că a ajuns internat într-un spital nu tocmai bun, însă starea sa de sănătate nu permite transferul acestuia la un spital de top din Slovacia.
Mai mult, medicii așteaptă momentan să ca analizele să se îmbunătățească înainte de a risca să-l opereze din nou. Surse din interiorul spitalului transmit că medicii s-au luptat 20 de ore pentru a-i opri hemoragia abdominală cauzată de împușcătură. Atentatul a fost posibil și din cauza lipsei de informații a serviciilor secrete, arată specialiștii.
Conform Observatornews.ro, un fost ofițer SPP a analizat modul în care au acționat cei care erau angajați să-l protejeze pe premier. Așadar, în momentul în care atacatorul l-a stricat pe Fico, unul dintre agenți ar fi trebuit să fugă lângă mulțime înaintea premierului. Cu toate acestea, gărzile de corp au părut pierdute în acele momente.
Mai mult, după primul foc de armă, aceștia ar fi trebuit să facă scut uman pentru a-l proteja pe premier. ”Sunt debusolaţi. premierul cade şi este lăsat în urmă, doi fug, unul se uită în altă parte, unul încearcă să îşi scoată pistolul. Nu ştiu cum să evacueze. Vine o maşină, într un fel sau altul îl duc în maşină”, a explicat fostul ofițer SPP, Cristian Cioc, pentru Observatornews.ro.
Mai mult, într-un astfel de scenariu echipa medicală trebuie să fie chemată în cel mult 15 secunde, lucru care nu se întâmplă în cazul de față. “Îl urcă într-o maşină, iar maşina nu are şofer. Este un ofiţer de protecţie care se duce către portiera şoferului, este un gest nefiresc. Şi mai trec nişte secunde până se pune în mişcare acest autoturism“, a mai explicat Cristian Cioc.
Potrivit primelor informații, atacatorul a stat ore bune în perimetrul de securitate fără să fie luat în seamă de nimeni. “Inexplicabil cum nu au văzut un om masiv, 1,90, 71 de ani, iese din context care scoată o armă de undeva şi o ţine pe lângă corp şi strigă la demnitar, ridică arma deasupra barierei, paralel cu gardul. Tot sistemul de la execuţie la conducere rămâne blocat”, a completat Cristian Cioc. Momentan, medicii nu pot garanta că Robert Fico va scăpa cu viața, însă între timp ministrul de interne din Slovacia va fi înlocuit, arată sursa citată.